《七言将至瀛州从事张祥寄诗和答》
宋代·沈遘

驿骑驱驰万里身，锦貂浑欲变缁尘。平生未识行边地，今日初欣遇故人。

洗眼已惊双鲤至，相看应讶二毛新。羡君独得从军乐，三岁高阳幕里宾。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。